Source: http://www.toppravo.sk/ustavne-pravo/poradna/
Timestamp: 2017-11-22 18:30:14+00:00
Document Index: 6302403

Matched Legal Cases: ['súd ', 'súd ', 'čl. 127', 'súd ', '§ 23', 'čl. 133', '§ 27', '§ 28', 'súd ', 'čl. 48', 'súd ', 'súd ', '§ 31', '§ 18', 'súd ', 'súd ', 'súd ']

Poradňa - Ústavné právo | topPravo.sk
Poradňa – Ústavné právo
Disciplinárna právomoc − na návrh predsedu ústavného súdu (ÚS) plénum ÚS rozhoduje v disciplinárnom konaní proti sudcovi ÚS pre namietané zavinené porušenie služobných povinností alebo preto, že mal svojím správaním narušiť dôstojnosť funkcie sudcu alebo ohroziť dôveru k ÚS, alebo ak napriek výzve pokračuje v činnosti nezlučiteľnej s funkciou sudcu. Ústavný súd vykonáva disciplinárnu právomoc voči predsedovi a podpredsedovi Najvyššieho súdu SR a generálnemu prokurátorovi SR.
Finančné zadosťučinenie − ústavný súd môže v konaní o sťažnosti podľa čl. 127 ústavy priznať tomu, koho základné právo alebo sloboda sa porušili, aj primerané finančné zadosťučinenie. Ak sa sťažovateľ v sťažnosti domáha primeraného finančného zadosťučinenia, musí uviesť rozsah, ktorý požaduje, a z akých dôvodov sa ho domáha. Ak ústavný súd rozhodne o priznaní primeraného finančného zadosťučinenia, orgán, ktorý základné právo alebo slobodu porušil, je povinný ho vyplatiť sťažovateľovi do dvoch mesiacov od právoplatnosti rozhodnutia ústavného súdu.
Kancelária ústavného súdu − Kancelária je právnická osoba a plní úlohy spojené s organizačným, personálnym, ekonomickým, administratívnym a technickým zabezpečením činnosti ústavného súdu. Kanceláriu riadi a v jej mene vystupuje vedúci Kancelárie. Vedúceho Kancelárie vymenúva a odvoláva predseda ústavného súdu, ktorému zodpovedá za jej činnosť.
Konanie pre ústavným súdom − začína sa na základe písomného návrhu a je ukončené právoplatným rozhodnutím (nálezom alebo uznesením) alebo odložením veci podľa § 23a zákona o ústavnom súde (v prípade, ak podanie nespĺňa náležitosti kvalifikovaného návrhu na začatie konania).
Opravný prostriedok − podľa čl. 133 ústavy proti rozhodnutiu ústavného súdu nemožno podať opravný prostriedok.
prezident SR,
ministerstvá a iné ústredné orgány verejnej moci,
prokuratúra SR a ostatné štátne orgány,
všeobecné súdy a ústavný súd,
Predpojatosť − podľa § 27 ods. 1 zákona o ústavnom súde je sudca vylúčený z výkonu sudcovskej funkcie v konaní vo veci, ak so zreteľom na jeho pomer k veci, k účastníkom konania alebo k ich zástupcom možno mať pochybnosti o jeho nepredpojatosti. Podľa § 28 zákona o ústavnom súde účastník konania môže vyhlásiť, že niektorého zo sudcov odmieta pre jeho predpojatosť. Ak dôvody, ktoré vedú k vyhláseniu o odmietnutí sudcu pre jeho predpojatosť, vznikli do začiatku ústneho pojednávania, môže ju účastník konania vyhlásiť najneskôr na začiatku ústneho pojednávania. Ak dôvody, ktoré vedú k vyhláseniu o odmietnutí sudcu pre jeho predpojatosť, vznikli v priebehu prvého ústneho pojednávania, môže ju účastník konania vyhlásiť bez zbytočného odkladu. Na neskoršie vyhlásenie o odmietnutí sudcu pre predpojatosť sa neprihliada a ústavný súd už o ňom nerozhoduje. Ak ide o rozhodovanie v pléne ústavného súdu, o vylúčení sudcu pre jeho predpojatosť rozhodne plénum ústavného súdu; odmietnutý sudca nehlasuje. Ak ide o rozhodovanie v senáte ústavného súdu, o vylúčení sudcu pre predpojatosť rozhodne iný senát; odmietnutý člen senátu nehlasuje. Pri rovnosti hlasov rozhoduje hlas predsedajúceho.
Prieťahy v súdnom konaní − podľa čl. 48 ods. 2 ústavy má každý právo, aby sa jeho vec verejne prerokovala bez zbytočných prieťahov a v jeho prítomnosti a aby sa mohol vyjadriť ku všetkým vykonávaným dôkazom. K porušeniu tohto základného práva môže dôjsť v dôsledku nekonania všeobecného súdu, ako aj v dôsledku takého jeho postupu, ktorý nesmeruje k odstráneniu právnej neistoty sťažovateľa vo veci, ktorá je predmetom konania pred všeobecným súdom.
Senát − ústavný súd rozhoduje v pléne alebo v senátoch. Senát sa skladá z predsedu senátu a z dvoch sudcov. Ústavný súd má štyri senáty.
Spravovací a rokovací poriadok − podrobnejšie upravuje vnútorné pomery ústavného súdu pri príprave konania a rozhodovania, postavenie pléna, senátov, sudcov spravodajcov, súdnych poradcov a iných osôb zúčastňujúcich sa na činnosti ústavného súdu, ako aj disciplinárne konanie proti sudcom.
Subsidiárnosť − v prípade, ak právna otázka nie je upravená v osobitných právnych predpisoch (tzv. lex specialis, napr. zákon o ústavnom súde), je potrebné vychádzať zo všeobecných právnych predpisov (tzv. lex generalis, ako je napr. Občiansky súdny poriadok, Trestný poriadok atď.). Podľa § 31 zákona o ústavnom súde ak tento zákon neustanovuje inak a povaha veci to nevylučuje, použijú sa na konanie pred ústavným súdom primerane ustanovenia Občianskeho súdneho poriadku alebo Trestného poriadku.
Súlad právnych predpisov − ak osoby uvedené v § 18 ods. 1 písm. a) až f) (t. j. najmenej pätina poslancov Národnej rady Slovenskej republiky, prezident Slovenskej republiky, vláda Slovenskej republiky, súd v súvislosti so svojou rozhodovacou činnosťou, generálny prokurátor Slovenskej republiky, verejný ochranca práv) dospejú k názoru, že právny predpis nižšej právnej sily nie je v súlade s právnym predpisom vyššej právnej sily alebo s medzinárodnou zmluvou, môžu podať ústavnému súdu návrh na začatie konania o súlade právnych predpisov.
Vedľajší účastník konania − vedľajšími účastníkmi konania sú osoby, ktorým toto postavenie priznáva zákon o ústavnom súde, ak sa tohto postavenia nevzdajú. Vedľajší účastníci majú v konaní rovnaké práva a povinnosti ako účastníci konania, konajú však iba sami za seba. Ako vedľajší účastník sa popri navrhovateľovi alebo odporcovi môže konania zúčastniť ten, kto má právny záujem na jeho výsledku. Do konania vstúpi buď z vlastného podnetu, alebo na výzvu niektorého z účastníkov urobenú prostredníctvom súdu. O prípustnosti vedľajšieho účastníctva súd rozhodne len na návrh. Ak jeho úkony odporujú úkonom účastníka, ktorého v konaní podporuje, posúdi ich súd po uvážení všetkých okolností.
Ústavné právo SR, 3. vydanie, Bröstl A. a kol., 2015, EAN 9788073805807
Ústavné právo SR, 2. vydanie, Bröstl A. a kol., 2013, ISBN 978-80-7380-433-6
Ústavné právo a štátoveda, Cibulka Ľ. a kol, 2013, ISBN 978-80-7160-349-8
Ústavné právo SR, všeobecná časť, 2. vyd., Cibulka Ľ, 2009, ISBN 978-80-89363-35-3
04.11.2017 - č. 262/2017 Z. z. - Oznámenie o podpísaní Memoranda o porozumení pri implementác...
04.11.2017 - č. 263/2017 Z. z. - Oznámenie o podpísaní Memoranda o porozumení pri implementác...
01.11.2017 - č. 256/2017 Z. z. - Novela zákona o zdravotnom poistení
01.11.2017 - č. 257/2017 Z. z. - Novela zákona o zdravotnej starostlivosti, službách súvisiac...
01.11.2017 - č. 251/2017 Z. z. - Vyhláška, ktorou sa ustanovujú ochranné pásma prírodného lie...
01.11.2017 - č. 254/2017 Z. z. - Novela vyhlášky, ktorou sa vykonávajú niektoré ustanovenia z...
Dobré ráno: Čo bude robiť Smer, keď dostal takú nakladačku